arnastofnun/IGC-2024 huggingface dataset:
2 Broke Girls

2 Broke Girls (stundum skrifað 2 BROKE GIRL$) er bandarískur gamanþáttur sem var frumsýndur á CBS-sjónvarpsstöðinni í september 2011. Þættirnir fylgjast með misheppnuðum ævintýrum herbergisfélaganna Max og Caroline, sem báðar hafa bága fjárhagsstöðu, og raunum þeirra við að stofna bollakökufyrirtæki í Williamsburg-hverfinu í Brooklyn, New York. Þættirnir voru búnir til af Michael Patrick King og Whitney Cummings fyrir Warner Bros. Television. Þann 5. október 2011 gerði CBS-sjónvarpsstöðin samning um heila þáttaröð fyrir þennan nýja gamanþátt. Þættirnir unnu verðlaunin "Uppáhalds nýi sjónvarps-gaman-þátturinn" á 38. áhorfendaverðlaununum (e. "People's Choice Awards")

Þann 14. mars 2012 tilkynnti CBS að samið hefði verið um aðra þáttaröð af "2 Broke Girls" sem verður sýnd 2012-2013.

Umfjöllun.

Þættirnir gerast í Williamsburg-hverfinu í Brooklyn-hluta New York borgar og snúast um líf tveggja gengilbeina á þrítugsaldri: Max (Kat Dennings), sem kemur úr fátækri fjölskyldu, og Caroline (Beth Behrs) sem fæddist inn í ríka fjöldkyldu en hefur tapað öllum auð sínum vegna þess að faðir hennar, Martin Channing, var gripinn við peningasvindl, og vinna þær saman á veitingastað í Brooklyn. Þær verða vinkonur og reyna að láta draum sinn rætast um að einn daginn muni þær opna bollaköku-bakarí. Á meðal þeirra sem vinna með þeim á veitingastaðnum er yfirmaðurinn, Han Lee (Matthew Moy); Oleg (Jonathan Kite), hress en kynferðislega áreitinn úkraínskur kokkur; og Earl (Garrett Morris), 75 ára gamall svartur gjaldkeri. Önnur persóna sem kemur seint í fyrstu þáttaröðinni er nágranninn og annar yfirmaður þeirra, Sophie (Jennifer Coolidge), pólskur innflytjandi sem rekur hreingerningafyrirtækið "Sophie's Choice". Í meirihluta fyrstu þáttaraðar er Max einnig barnfóstra í hlutastarfi hjá Peach Landis (Brooke Lyons), sem ættleiðir hestinn hennar Caroline, Chestnut. Við lok hvers þáttar er sýnd sú upphæð sem þær hafa safnað til að ná takmarki sínu, en þær þurfa 250.000 dali til að opna fyrirtækið sitt.
Kim Il-sung

Kim Il Sung (hangul: 김일성, fæddur 15. apríl 1912 i Pjongjang, látinn 8. júlí 1994) var kommúnískur stjórnmálamaður og kóreanskur leiðtogi. Hann var skæruliði í baráttu við Japani í seinni heimsstyrjöldinni og lýsti yfir stofnun Alþýðulýðveldisins Kóreu, sem er þekktara sem Norður-Kórea, árið 1948. Hann var leiðtogi landsins fram á dauðadag, formlega með titilinn flokksformaður í Verkamannaflokki Kóreu 1949 – 1966, aðalritari flokksins 1966 – 1994, forsætisráðherra 1948 – 1972 og forseti 1972 – 1994. Hann sat lengst að völdum af öllum kommúnistaleiðtogum á tímum kalda stríðsins.

Hann bar ábyrgð á Kóreustríðinu 1950 – 1953. Undir stjórn Kim Il Sung varð Norður-Kórea lokaðasta land í heimi undir einræði hans. Ekkert annað land var jafn hervætt. Hann varð fyrir miklum áhrifum frá kínverskum kommúnisma og áætlunarbúskap en hugmyndafræði hans enkenndist þó í miklum meiri mæli af kóreskri þjóðernishyggju. Sjálfstæði og sjálfsþurft, sem kallað var "juche", varð ráðandi stjórnmála og efnahagskenning. Stjórn Kim Il Sungs myrti um 1,6 milljónir af íbúum landsins.

Þegar Sovétríkin og fjöldi annara kommúnistaríkja féllu saman í kring um 1990 kom í ljós að efnahagslíf Norður-Kóreu vara algjörlega háð stuðningi þessara landa. Áætlunarbúskapur og einangrunastefna Kim Il Sungs leiddi landið inn í algjöra sjálfheldu. Þetta ástand náði hámarki í þeirri hungurssneyð sem heltók landi eftir lát Kim Il Sungs og milli 900 000 og 3,5 milljónir sultu í hel.

Í kring um Kim Il Sung skapaðist persóndýrkun sem nánast er af trúarlegum toga. Kim tók sér hlutverk landsföður samkvæmt hefð konfúsíanisma og krafðist að öll alþýða elskaði hann og tilbæði. Hann hlaut fjölda nafna til að lýsa þeass: "Leiðtoginn mikli", "Marskálkurinn mikli", "Hin mikla sól", "Viti Asíu". Eftir lát Kim Il Sungs var hann gerður að eilífum forseta samkvæmt stjórnaskránni. Sonur hans, Kim Jong-il, tók þó í raun öll völd í landinu 1994, og Norður-Kórea varð þá fyrsta kommúníska erfðaríkið. Lík Kim Il Sungs liggur smurt í mikilli minningarhöll í Pjongjang, höfuðborg landsins.
Tagliatelle

Tagliatelle er flatar hveitilengjur sem algengar eru í matargerð í héruðunum Emilia-Romagna og Marche á Ítalíu.
Adam Gottlob Moltke

Adam Gottlob lensgreve (von) Moltke (10. nóvember 1710 – 25. september 1792) var lénsgreifi af þýskum og dönskum ættum. Hann var yfirhirðmarskálkur í Danmörku og var einn valdamesti maður landsins á stjórnartíma Friðriks 5. árin 1746-1766. Hann var verndari lista og margar byggingar og listaverk liggja eftir frá hans tíma sem hann fékk arkitekta og listamenn til að gera. Ein af höllunum fjórum í Amalíuborg er höll Moltkes en hún var byggð fyrir hann á sínum tíma. Adam Gottlob Moltke átti 22 börn.
Krasny Oktyabr

Krasny Oktyabr er sælgætisframleiðandi á Rússlandi. Fyrirtækið var stofnað árið 1851.
1747

Árið 1747 (MDCCXLVII í rómverskum tölum)

Á Íslandi.

Fædd

Dáin

Opinberar aftökur

Erlendis.

Fædd

Dáin
Raddbönd

Raddbönd eru tvö bönd sem teygjast yfir barkakýlið. Þegar loft úr lungunum flæðir í gegnum gatið á milli þeirra sveiflast raddböndin í ákveðnum aðstæðum þannig að hljóð myndast. Raddböndin í barni eru þunn og grönn og hafa þau þess vegna hærri raddir en fullorðnir. Þegar drengar fara í mútur dýpkar röddin um eina eða tvær áttundir og verða raddböndin þykkari og strekktari. Þessi breyting er ekki svo merkjanleg í stelpum og hjá þeim má röddin dýpka um aðeins einn eða tvo tóna.

Raddböndin hafa mikilvægu hlutverki að genga í tali og söng. Sveiflum raddbandanna er stjórnað af skreyjutauginu. Raddböndin eru hvít á litinn út af lágu blóðflæði.
1734

Árið 1734 (MDCCXXXIV í rómverskum tölum)

Á Íslandi.

Fædd

Dáin

Erlendis.

Fædd

Dáin
Hægt og hljótt

Hægt og hljótt var framlag Íslands til Söngvakeppni evrópskra sjónvarpsstöðva árið 1987. Halla Margrét Árnadóttir söng lagið.
1720

Árið 1720 (MDCCXX í rómverskum tölum)

Á Íslandi.

Fædd

Dáin

Opinberar aftökur

Erlendis.

Fædd

Dáin
Skjal

Skjal getur átt við:

Samkvæmt ÍST 15489-staðlinum, sem fjallar um skjalastjórn, skilgreinist skjal sem upplýsingar sem orðið hafa til, verið mótteknar og viðhaldið til sönnunar af skipulagsheild eða einstaklingum vegna lagaskyldu eða í viðskiptalegum tilgangi.
1706

Árið 1706 (MDCCVI í rómverskum tölum)
Jean Roba

Jean Roba (28. júlí 1930 – 14. júní 2006) var belgískur teiknimyndasagnahöfundur. Kunnustu verk hans eru sögurnar um Boule &amp; Bill, en einnig kom hann að bókaflokknum um Sval og Val

Ferill.

Jean Roba fæddist í Schaerbeek, einni af útborgum Brussel og hóf ungur störf sem teiknari á teiknimyndablöðum. Árið 1957 hóf hann störf á teiknimyndablaðinu Sval. Á árunum 1959- 60 aðstoðaði hann Franquin við gerð þriggja ævintýra um Sval og Val, sem komu út í bókunum "Sjávarborginni" og "Tembó Tabú".

Samstarfið við Franquin reyndist Roba afar lærdómsríkt. Eftir það einbeitti hann sér að mestu að ritun eigin sagna um grallarann Boule og hundinn Bill, sem hann hélt áfram að teikna til dauðadags.

Hann teiknaði og samdi einnig annan vinsælan bókaflokk, "La Ribambelle" sem segir frá hversdagslegum ævintýrum krakkahóps af ólíkum kynþáttum í smáþorpi.
2. maí

2. maí er 122. dagur ársins (123. á hlaupári) samkvæmt gregoríska tímatalinu. 243 dagar eru eftir af árinu.

Atburðir.
Sjálfsákvörðunarréttur þjóða

Sjálfsákvörðunarréttur þjóða er þegar ákveðin þjóð hefur þann rétt að ráða sínum málum sjálf. Eins og þegar sum lönd fengu sjálfsákvörðunarétt eftir seinni heimsstyrjöld og gátu þá sameinast öðru landi eða orðið sjálfstætt.
Prentfrelsi

Prentfrelsi eða fjölmiðlafrelsi er frelsi til að tjá skoðanir og miðla upplýsingum með útgáfu, hvort sem er á prenti eða í rafrænum miðlum. Prentfrelsi var hluti af þeim grundvallarréttindum sem stjórnmálabaráttan á 18. öld innleiddi og var stefnt gegn ritskoðun yfirvalda. Í mörgum löndum er prentfrelsi varið í stjórnarskrá.

Á Íslandi var prentfrelsi varið í stjórnarskránni frá fyrstu gerð hennar en eftir að Ísland fullgilti mannréttindasáttmála Evrópu 1994 var því breytt í málfrelsisákvæði.
Michael Shanks

Michael Shanks (fæddur Michael Garrett Shanks, 15. desember 1970) er kanadískur leikari sem er þekktastur fyrir hlutverk sitt sem Dr. Daniel Jackson í Stargate seríunum.

Einkalíf.

Shanks fæddist í Vancouver, Bresku Kólumbíu en ólst upp í Kamloops, Bresku Kólumbíu. Eftir að hafa útskrifast með BFA í leiklist frá "University of British Columbia" árið 1994, kom hann fram í leikfærslum og var með lærlingsstöðu við "Stratford Festival" í tvö ár.

Shanks hefur verið giftur Lexa Doig síðan 2003 og saman eiga þau tvö börn. Fyrir átti hann dóttur með Vaitiare Bandera.

Ferill.

Leikhús.

Shanks hefur komið fram í leikritum á borð við Hamlet, Macbeth, "Loot", "Wait Until Dark" og King Lear.

Sjónvarp.

Fyrsta sjónvarpshlutverk Shanks var árið 1993 í "Highlander". Hefur hann komið fram sem gestaleikari í þáttum á borð við "University Hospital", "The Outer Limits", "The Twilight Zone", Andromeda, , Burn Notice, Smallville og Flashpoint.

Shanks er þekktastur fyrir hlutverk sitt sem Dr. Daniel Jackson sem hann lék í Stargate SG-1 frá 1997 – 2007. Lék hann einnig persónu sína í og SGU Stargate Universe. Leikstýrði hann einum þætti og skrifaði handritið að þrem þáttum í Stargate SG-1 seríunni.

Kvikmyndir.

Fyrsta kvikmyndahlutverk Shanks var árið 2000 í "The Artist´s Circle". Hefur hann síðan þá komið fram í kvikmyndum á borð við "Suspicious River", "Arctic Blast", "Tactical Force" og "Belyy tigr".

Verðlaun og tilnefningar.

Academy of Science Fiction, Fantasy &amp; Horror Films-verðlaunin

Leo-verðlaunin
Kreshchenie ognyom

Kreshchenie ognyom (rússneska: "Крещение огнём") er 9. breiðskífa Aria.
Grant Show

Grant Show (fæddur Grant Alan Show, 27. febrúar 1962) er bandarískur leikari sem er þekktastur fyrir hlutverk sín í Melrose Place, Point Pleasant og Swingtown.

Einkalíf.

Show fæddist í Detroit, Michigan en ólst upp í San Jose, Kaliforníu. Hann stundaði nám í leiklist við Kaliforníuháskólann í Los Angeles, ásamt því að stunda nám við "London Academy of Music and Dramatic Art".

Var hann giftur Pollyanna McIntosh frá 2004-2011.

Ferill.

Leikhús.

Show hefur komið fram í leikritum á borð við "On The Waterfront", "The Boys of Winter" og "The Glass Menagerie".

Sjónvarp.

Fyrsta sjónvarpshlutverk Show var árið 1985 í "ABC Afterschool Specials". Lék hann í sápuóperunni "Ryan´s Hope" sem Ricky Hyde, frá 1984-1987. Hefur hann síðan þá komið fram sem gestaleikari í þáttum á borð við Saturday Night Live, "Ed", Six Feet Under, Grey's Anatomy, og Burn Notice.

Árið 1992 var honum boðið eitt af aðahlutverkunum í Melrose Place sem Jake Hanson, sem hann lék til ársins 1997. Lék hann einnig persónuna í Beverly Hills 90210 og í "Models, Inc". Síðan árið 2008 lék hann Tom Decker í Swingtown en aðeins ein sería var framleidd.

Show hefur leikið stór gestahlutverk í Strong Medicine sem Bend Sanderson, í Point Pleasant sem Lucas Boyd, í "Accidentally on Purpose" sem James, og í Private Practice sem Archer Montgomery.

Kvikmyndir.

Fyrsta kvikmyndahlutverk Show var árið 1992 í "A Woman, Her Men, and Her Futon". Hefur hann síðan þá komið fram í kvikmyndum á borð við "Raw Footage", "The Girl Next Door" og "Fucken' Americans".

Verðlaun og tilnefningar.

Daytime Emmy-verðlaunin

Soap Opera Digest-verðlaunin
Strobilurus esculentus

Strobilurus esculentus er eitursveppur.

Hatturinn nær allt að 3 cm í þvermál; oftast brúnn eða hvítur. Stilkurinn er grár.
Coming Home

Coming Home eða Aftur heim var framlag Íslands til Söngvakeppni evrópskra sjónvarpsstöðva árið 2011 og var flutt af Vinum Sjonna.
Tómas Nikulásson (fógeti)

Tómas Nikulásson (d. 23. eða 24. maí 1665) var danskur fógeti og umboðsmaður á Bessastöðum á 17. öld, alræmdur fyrir harðræði og yfirgang og yfirleitt illa þokkaður, jafnt af alþýðu og þeim sem meira máttu sín.

Tómas er sagður hafa verið járnsmiður en keypt sig inn í embætti fógeta á Bessastöðum og umboðsmanns Henriks Bjelke höfuðsmanns. Flestar heimildir bera honum illa söguna en þó segir í Fitjaannál að hann hafi verið „vitur maður og framsýnn, þótti mörgum hann nokkuð óstilltur og yfirgangssamur; treystist þó varla neinn í móti að mæla“. Ýmsar sagnir eru til af ofbeldi sem hann beitti fólk, oft fyrir litlar eða engar sakir. Meðal annars barði hann að sögn hjákonu sína svo illa að hún var handlama til æviloka. Hann var fésæll og er sagður hafa þegið mútur til að veita mönnum embætti.

Tómas drukknaði vorið 1665 á Faxaflóa ásamt fimm mönnum öðrum og fórst báturinn á litlu skeri fram undan Melum í Melasveit. „Ætlaði á Stapa að afsetja Matthías Guðmundsson sýslumann af Stapaumboði og setja Christoffer Roehr þar inn, ætlaði á Vestfjörðu að knýja fé af fjáðum mönnum,“ segir í Eyrarannál. Sagt er að með honum hafi skjalabók Viðeyjarklausturs farið í sjóinn því hann hafi haft hana með til að láta skrifa skjöl Stapaumboðs í hana. Eftir lát hans skrifaði Brynjólfur biskup Sveinsson höfuðsmanni og bað hann að skipa ekki neinn óþokka í embættið.

Tómas Nikulásson var tvíkvæntur. Fyrri kona hans er óþekkt en 1664, ári fyrir lát sitt, giftist hann Elínu eða Elenu Pétursdóttur Höyer.
Andrea Jóhanna Ólafsdóttir

Andrea Jóhanna Ólafsdóttir (f. 2. ágúst 1972) var kosningastjóri Dögunar, og hugðist bjóða fram til Alþingis 2013. Hún var áður formaður Hagsmunasamtaka heimilanna og frambjóðandi til forsetakosninganna 2012.
Freistnivandi

Freistnivandi er hugtak sem er notað í hagfræði til þess að lýsa aðstæðum þar sem er hvati fyrir einstakling til þess að taka óþarflega mikla áhættu þar sem viðkomandi einstaklingur ber ekki fulla ábyrgð á mögulegum afleiðingum þess að taka þá áhættu.
Þrasið

Þrasið er ræðukeppni sem byggist upp af eldri keppendum úr MORFÍs, frægum og annáluðum ræðumönnum og óbreyttum almenningi. Keppnin fer fam á sumrum og hafa úrslit hennar ávallt verið hluti af dagskrá menningarnætur ár hvert.

Það var að frumkvæði fyrrum MORFÍs-keppandans Braga Páls Sigurðarsonar sem farið var af stað með keppnina í fyrsta skiptið sumarið 2009, en hann vildi færa MORFÍs fyrirkomulagið til almennings. Þetta sumarið var reynt að gera Þrasið að svokallaðri „kempukeppni“ þar sem hin ýmsu áberandi fyrirmenni úr íslensku samfélagi, sem höfðu reynslu (eða ekki) af MORFÍs voru fengin til þess að taka þátt, en um tíma höfðu til dæmis rapparinn Dóri DNA, söngvari Sprengjuhallarinnar — Atli Bollason og alþingismenn Framsóknarflokksins — þeir Höskuldur Þórhallsson og Birkir Jón Jónsson boðað þátttöku sína í keppninni. Keppnin var haldin í Austurbæjarbíó og fékk hún mikla athygli.

Frá sumrinu 2010 hefur keppnin lifað góðu lífi þrátt fyrir að ekki hafi verið gert jafn mikið úr því að fá kempur til þess að taka þátt, en hún hefur verið haldin í húsakynnum Hins Hússins niðri í miðbæ og hafa framhaldsskólanemar að mestu leyti tekið keppnina undir sinn verndarvæng þar sem lang flestir keppendur koma úr mismunandi framhaldsskólum en skráning í keppnina hefur samt sem áður að sjálfsögðu ætíð verið öllum opin.
Jim Dauterive

James Thomas „Jim“ Dauterive er bandarískur gamanleikari.
Söngvakeppni evrópskra sjónvarpsstöðva 1978

Söngvakeppni evrópskra sjónvarpsstöðva 1978 var haldin í Frakklandi með þátttakendum frá tuttugu löndum, sem var nýtt met á þeim tíma. Keppnin var 23 í röðinni og var haldin á laugardegi 22. apríl.

Tvö lönd komu til baka í keppnina og ekkert land gerði frumraun eða dróg sig úr keppni. Löndin sem komu til baka voru Danmörk og Tyrkland. Malta, Júgóslavía voru einu löndin sem ekki voru með en keppnin var sýnd í beinni útsendingu í Júgóslavíu.

Danmörk var að koma aftur í keppnina eftir 11 ára hlé en þau drógu sig úr keppni árið 1967 þegar að nýr eigandi dönsku sjónvarpsstöðvarinnar sagði að hægt væri að nota peninga á betri hátt.

Keppnin var sýnd í nokkrum öðrum löndum sem ekki tóku þátt og þau eru Júgóslavía, Túnis, Marokkó, Alsír, Ungverjaland, Austur-Þýskaland, Pólland, Búlgaría, Ísland, Sovétríkin, Tékkóslóvakía, Jórdanía, Hong Kong, Japan og í fyrsta sinn í Dúbæ. Búlgaría og Ísland sendu keppnina ekki út í beinni útsendingu.

Þessi keppni var fyrsta keppnin þar sem Tyrkland og Grikkland tóku þátt saman en þau gáfu ekki stig til hvors annars. Grikkir drógu sig úr keppni árið 1975 til að mótmæla þáttöku Tyrklands sem gerði frumraun það ár. Tyrkir drógu sig úr keppni árið 1976 og Grikkir komu aftur með lag sem fjallaði um árás Tyrkja á Kýpur. Tyrkland var ekki heldur með árið 1977.

Sænski keppandinn það ár vildi mótmæla því að það mætti ekki syngja á hvaða tungumáli sem er og ætlaði að syngja á ensku en hætti við á síðustu stundu, eiginlega þegar að hann var komin á sviðið. Hann gleymdi fyrstu línunum og bullaði upp einhvern texta, á sænsku svo bara Svíar vissu að hann var að syngja vitlaust og Svíar gátu ekki kosið lagið. Textinn sem hann bullaði upp var þesssi: „Dagarnir og kvöldin, ég er lifandi“. Hann söng á sænsku og þetta er bein þýðing yfir á íslensku.

Noregur fékk ekkert stig í fyrsta sinn í þessu stigakerfi en annað sinn í keppnini. Fyrsta skiptið var árið 1963 þegar að Noregur, Holland, Finnland og Svíþjóð fengu ekkert í sinn pott. Ísrael vann í fysrta sinn og Belgía var í öðru sæti. í Jórdaníu og fleiri Afríkuríkjum var útsendingin rofin þegar að framlag Ísraela var sungið og þegar að nokkuð ljóst var að Ísrael myndi vinna. Í Jórdaníu var sagt í dagblöðum daginn eftir að Belgía hefði unnið keppnina.
421 (teiknimyndasögur)

421 er nafn á belgískum teiknimyndaflokki eftir Éric Maltaite sem birtist í teiknimyndablaðinu Sval og var gefin út á bókarformi af útgáfufélaginu Dupuis. Tíu bækur voru gefnar úr á árabilinu 1984 til 1992, en áður hafði komið út ein bók árið 1983, sem er almennt ekki talin til útgáfuraðarinnar.

Sögurnar.

Aðalsöguhetjan breski leyniþjónustumaðurinn Jimmy Plant, en heiti hans var sett saman úr nöfnum Jimmy Page og Roberts Plant úr hljómsveitinni Led Zeppelin. Plant ber einkennisnúmerið 421 og dregur bókaflokkurinn nafn sitt af því.

Persónu 421 svipar til kvikmyndapersónunnar James Bond og í hverri sögu bjargar hann heimsbyggðinni frá samsæri illmenna með mikilmennskubrjálæði. Samstarfmenn hans í þessum ævintýrum eru oft og tíðum gullfallegar stúlkur.

Í fyrstu sögunum fór mikið fyrir glensi og gríni, en með tímanum varð bókaflokkurinn raunsæislegri.

Íslensk útgáfa.

Árið 1985 gaf Forlagið út fyrstu 421-bókina, "Kuldastríðið" (franska: "Guerre Froide") í þýðingu Þuríðar Baxter. Ekki varð framhald á útgáfunni.
Guðrún Á. Símonar syngur Mánaskin

Mánaskin er 45-snúninga hljómplata gefin út af Íslenzkum tónum árið 1959. Á henni flytur Guðrún Á. Símonar fjögur lög. Platan er hljóðrituð í mono. Upptaka: Ríkisútvarpið. Ljósmynd: Amatörverslunin ljósmyndastúdíó. Pressun: AS Nera í Osló. Prentun: ÞEGG.
Paleósentímabilið

Paleósentímabilið er jarðsögulegt tímabil sem hófst fyrir 65,5±0,3 milljónum ára og lauk fyrir 55,8±0,2 milljónum ára. Þetta er fyrsti hluti paleógentímabilsins á nýlífsöld. Það markast af fjöldaútdauðanum við lok krítartímabilsins sem markaði endalok risaeðlanna. Tímabilið einkennist því af nýju dýralífi áður en nútímaættbálkar spendýra komu fram á sjónarsviðið á eósentímabilinu.
Helgafell (Hafnarfirði)

Helgafell er 338 metra hár móbergsstapi suðaustur af Hafnarfirði. Fjallið myndaðist við gos undir jökli seint á ísöld. Efst uppi á fjallinu er varða, sem er í raun berggangur sem grjóti hefur verið hlaðið í kringum. Í suðaustri er klettadrangur í fjallinu, sem heitir Riddari. Þaðan er fær gönguleið niður af fjallinu og liggur hún í gegnum stóran steinboga.

Nafn fjallsins kann að vera komið til vegna einhvers konar helgi á fjallinu til forna en einnig gæti það verið skylt mannsnafninu Helgi.

Fjallið er vinsælt meðal Hafnfirðinga og annarra íbúa á höfuðborgarsvæðinu og er tiltölulega auðvelt uppgöngu. Greinileg slóð liggur að fjallinu frá Kaldárbotnum, þaðan sem flestir hefja för sína. Gengið er með sléttu helluhrauni upp að norðausturhlíð fjallsins, þar sem einfaldast er að hefja gönguna. Þaðan er gengið eftir troðinni slóð sem liggur upp með fjallshlíðinni. Fyrst er gengið upp gróna brekku en síðan eftir móbergsfláum þar til komið er upp á topp fjallsins.

Útsýnið af toppnum er gott, þó að fjallið sé ekki mjög hátt. Þaðan sést vel yfir höfuðborgarsvæðið og Reykjanesskaga.

Best er að fara sömu leið niður, því fjallið er bæði bratt og klettótt. Þó er hægt að fara ýmsar aðrar leiðir, bæði upp og niður.
Evrópukeppnin í knattspyrnu 2000

Evrópukeppnin í knattspyrnu 2000, eða EM 2000, var í 11. skiptið sem Evrópukeppnin í knattspyrnu hefur verið haldin. Lokakeppnin fór fram í sameiginlega í Belgíu og Hollandi dagana 10. júní og 2. júlí árið 2000. Í úrslitaleik mótsins mættust landslið Frakklands og Ítalíu. Frakkland sigraði leikinn með marki á fjórðu mínútu fram yfir venjulega leiktíma til að tryggja framlengingu og gullmarki á mínútu 103. Þetta var annar titill Frakklands í Evrópukeppninni.
Evrópukeppnin í knattspyrnu 1984

Evrópukeppnin í knattspyrnu 1984, oft nefnd EM 1984, var sjöunda Evrópukeppni karla í knattspyrnu sem haldin hefur verið. Lokakeppnin fór fram í Frakklandi dagana 12. til 27. júní 1984. Heimalið Frakka sigraði sinn fyrsta titil með sigri á landsliði Spánar í úrslitaleik. Michel Platini, leikmaður Frakklands, vakti mikla athygli á mótinu en hann var markakóngur mótsins með níu mörk í aðeins fimm leikjum.
Þorsteinn Hannesson

Þorsteinn Hámundur Hannesson (fæddur 19. mars 1917 á Siglufirði, dáinn 3. febrúar 1999 í Reykjavík) var íslenskur tónlistarmaður.

Þorsteinn var í söngnámi hjá Sigurði Birkis 1939­–1943 og við Royal College of Music í London frá 1943­-1947. Einnig var hann í einkatímum hjá Josep Hislop og Irving Dennis. Þorsteinn var starfsmaður Verðlagsnefndar frá 1941­ 1943. Hann var aðaltenór hjá The Covent Garden Opera Company 1947­ – ­1954 og söng jafnframt sem gestur hjá The Royal Carl Rosa Opera Company, The Sadler's Wells Opera Company og óperunum í Cork á Írlandi og í Amsterdam í Hollandi. Hann söng einnig á tónleikum og í útvarpi í París og á tónleikum víða á Bretlandseyjum. Eftir heimkomuna frá London 1954 söng hann og lék mörg hlutverk í Þjóðleikhúsinu.

Þorsteinn var yfirkennari við söngdeild Tónlistarskólans í Reykjavík

1955­­ – 1966. Hann var aðstoðarmaður forstjóra ÁTVR og síðar innkaupafulltrúi 1961­­ – 1969. Aðstoðartónlistarstjóri RÚV frá 1969 og síðan tónlistarstjóri þess 1975­­ – 1981. Hann vann við skráningu og flokkun sögulegs hljóðritasafns RÚV og hafði yfirumsjón með útgáfu valins efnis úr því safni. Einnig kenndi hann við Söngskólann í Reykjavík um skeið. Hann var í stjórn Sinfóníuhljómsveitar Íslands 1956­­ – 1960 og 1975­ – 1981. Í útvarpsráði sat hann frá 1963­­ – 1971. Þorsteinn sat í nefnd sem undirbjó stofnun sjónvarps á Íslandi. Hann var formaður barnaverndarnefndar Kópavogs 1962­ – ­1966, varaformaður 1966­ – ­1970. Hann var í undirbúningsnefnd að stofnun Tónlistarskóla Kópavogs og síðar í stjórn hans í fjögur ár. Þorsteinn sat í stjórn Lista- og menningarsjóðs Kópavogs 1974 – 1978. Einnig sat hann í stjórn Bandalags íslenskra listamanna um árabil og var varaforseti þess í tvö ár. Hann annaðist tónlistarþætti í RÚV í áratugi, las margar útvarpssögur og á seinni árum lék hann hlutverk í nokkrum kvikmyndum, meðal annars í Hvíta víkingnum, Atómstöðinni, Skyttunum og Kristnihaldi undir Jökli.

Hljómplatan Þorsteinn Hannesson - tenór kom út árið 1979 á vegum SG - hljómplatna. Á henni eru íslensk sönglög sem Þorsteinn söng. Fritz Weisshappel píanóleikari sá um undirleik.